Johannes beskryf hierdie bose onderneming: “En ek het die dier [die Antichris] en die konings van die aarde en hulle leërs versameld gesien, om oorlog te voer teen Hom [Christus] wat op die perd sit, en teen sy leër” (Op. 19:19). Die diensknegte van die Here sal beloon word, maar sy vyande sal geoordeel word omdat hulle so ‘n groot saligheid verontagsaam het: U toorn het gekom en die tyd van die dode om geoordeel te word en om die loon te gee aan u diensknegte, die profete, en aan die heiliges en aan die wat u Naam vrees, klein en groot, en om die verderwers van die aarde te verderf” (Op. 11:18). Dit is opvallend op hoe baie plekke in die Bybel die essensiële verband tussen morele reinheid en die wederkoms van Jesus Christus prominent genoem word. ‘n Paar van daardie plekke word in hierdie les in oënskou geneem.